EHTY:n neuvoa-antavan komitean päätöslauselma Euroopan hiili- ja teräsyhteisön perustamissopimuksen voimassaolon päättymisen vuonna 2002 rahoituksellisista seurauksista tehdyistä neuvoston päätösehdotuksista ja erityisesti ehdotetusta hiili- ja terästutkimusrahastosta



Virallinen lehti nro C 007 , 11/01/2001 s. 0002 - 0003



EHTY:n neuvoa-antavan komitean päätöslauselma Euroopan hiili- ja teräsyhteisön perustamissopimuksen voimassaolon päättymisen vuonna 2002 rahoituksellisista seurauksista tehdyistä neuvoston päätösehdotuksista ja erityisesti ehdotetusta hiili- ja terästutkimusrahastosta (2001/C 7/02) (hyväksytty yksimielisesti 353. istunnossa 29 päivänä marraskuuta 2000) EUROOPAN HIILI- JA TERÄSYHTEISÖN NEUVOA-ANTAVA KOMITEA, joka viittaa kasvusta ja työllisyydestä 16 päivänä kesäkuuta 1997 annettuun Eurooppa-neuvoston päätöslauselmaan(1), viittaa Euroopan komission tiedonantoon "EHTY:n perustamissopimuksen voimasaolon päättyminen - Rahoitustoiminta"(2), viittaa Euroopan hiili- ja teräsyhteisön perustamissopimuksen voimassaolon päättymisestä 20 päivänä heinäkuuta 1998 annettuun neuvoston ja neuvostossa kokoontuneiden jäsenvaltioiden hallitusten edustajien päätöslauselmaan(3), viittaa Euroopan hiili- ja teräsyhteisön perustamissopimuksen voimassaolon päättymisestä 21 päivänä kesäkuuta 1999 annettuun neuvoston ja neuvostossa kokoontuneiden jäsenvaltioiden hallitusten edustajien päätöslauselmaan(4) palauttaa mieliin yksimielisesti 336. istunnossa 20 päivänä kesäkuuta 1997 hyväksytyn päätöslauselmansa tutkimusyhteistyön tulevaisuudesta hiili- ja teräsaloilla(5), palauttaa mieliin yksimielisesti 337. istunnossa 10 päivänä lokakuuta 1997 hyväksytyn päätöslauselmansa Eurooppa-neuvoston Amsterdamissa 16 päivänä kesäkuuta 1997 perustamasta tutkimusrahastosta(6), palauttaa mieliin yksimielisesti 351. istunnossa 30 päivänä kesäkuuta 2000 hyväksytyn päätöslauselmansa 20 päivänä heinäkuuta 1998 ja 21 päivänä kesäkuuta 1999 annettujen neuvoston päätöslauselmien täytäntöönpanosta(7), haluaa korostaa, että hyväksyessään neuvoston päätösluonnoksen(8) ja ehdotukset päätösluonnoksiksi EHTY:n perustamissopimuksen voimassaolon päättymisen rahoituksellisista seurauksista Euroopan komissio on ottanut huomioon neuvoa-antavan komitean eisittämät olennaiset pyynnöt ja erityisesti seuraavat seikat: 1) Jäsenvaltioiden siirrettyä Euroopan yhteisölle 24. heinäkuuta 2002 EHTY:n jäljelle jääneet varat, jotka on arvioitu budjettiennusteissa 1600 miljoonaksi euroksi, niistä saatavista vuosituloista jaetaan 27,2 prosenttia hiileen liittyvään tutkimukseen ja 72,8 prosenttia teräkseen liittyvään tutkimukseen puiteohjelman lisäksi. 2) Kyseiset tulot varataan erityiseen tarkoitukseen, eivätkä ne vähennä EU:n puiteohjelmasta hiili- ja terästutkimukseen annettavaa rahoitustukea. 3) Uudet jäsenvaltiot voivat saada tukea tutkimusrahastosta teollisuudenalojensa tulevaisuuden varmistamiseksi laajan tutkimusyhteistyön avulla. Samoin kuin uusien jäsenvaltioiden edellisen kerran liittyessä unioniin tuensaanti riippuu kuitenkin kyseisten maiden rahastoon antamasta rahoitusosuudesta. 4) Tutkimusrahaston hallinnoinnista Euroopan komissiolle aiheutuvat hallinnolliset kustannukset katetaan Euroopan unionin yleisestä talousarviosta. 5) Euroopan komissio hallinnoi EHTY:n selvitystilassa olevia varoja siten, että niistä saadaan mahdollisimman suuri tuotto turvallisuusnäkökohdat huomioon ottaen. Vastauksena yleiseen vaatimukseen laajasta avoimuudesta komissio julkaisee joka vuosi tuloslaskelman, taseen ja talouskertomuksen. 6) Onnistuneiden hiili- ja teräsalan tutkimuksen ja teknologisen kehittämisen (TTK) ohjelmien jatkoksi perustetaan vuodesta 2002 Euroopan TTK-ohjelma, joka luo puitteet tutkimuksen ja pilotti- ja mallihankkeiden jatkuvalle rahoitustuelle sekä korkean asteen koulutuslaitosten kanssa tehtävälle ja niiden väliselle yhteistyölle. 7) TTK-ohjelmat kattavat tuotantoprosessit, tuotteiden käsittelyn ja tuoteominaisuudet, ympäristöön liittyvät parannukset sekä hiili- ja terästeollisuuden työturvallisuuden. 8) Olisi jatkettava teollisuudenalojen osallistumista tutkimushankkeiden valintaan ja arviointiin sekä säilytettävä EHTY:n perustama asiantuntijaverkosto meneillään olevia hankkeita koskevien tietojen vaihtamiseksi ja hankkeiden tulosten valvomiseksi. PÄÄTELMÄ NEUVOA-ANTAVA KOMITEA suhtautuu selvästi myönteisesti EHTY:n perustamissopimuksen voimassaolon päättymisen rahoituksellisista seurauksista 6 päivänä syyskuuta 2000 tehtyihin kolmeen komission ehdotukseen neuvoston päätöksiksi. Samanaikaisesti neuvoa-antava komitea kehottaa Euroopan komissiota tekemään ehdotuksia myös muista rahoitukseen liittymättömistä oleellisista näkökohdista (kuten kummankin alan valtiontukisäännöt). (1) EYVL C 236, 2.8.1997, s. 3. (2) KOM(1997) 506, 8.10.1997. (3) EYVL C 247, 7.8.1998, s. 5. (4) EYVL C 190, 7.7.1999, s. 1. (5) EYVL C 220, 19.7.1997, s. 12. (6) EYVL C 356, 22.11.1997, s. 6. (7) EYVL C 209, 21.7.2000, s. 2. (8) KOM(2000) 519 lopull., KOM(2000) 520 lopull. ja KOM(2000) 521 lopull.